“บี” ยอมวางมือจาก EIC เปิดทางให้กลุ่มทุนใหม่บริหารแทน
“บี เตชะอุบล” ยอมวางมือจาก EIC เปิดทางให้กลุ่มทุนใหม่บริหารแทน
15 ส.ค. 2559

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ระบุว่า นายบี เตชะอุบล ได้ลาออกจากตำแหน่ง ประธานคณะกรรมการและประธานเจ้าหน้าที่บริหารของบริษัทมีผล วันที่ 11 สิงหาคม 2559 ซึ่งนายบี เตชะอุบล ยังได้ลาออกจากการเป็นกรรมการ บริษัท ไทย ไพร์ม อินเวสท์เมนท์ ลิมิเต็ด จำกัด (TPIL) Sport Events International Limited (SEI) และ Global Legends Series Limited (GLS) จากการประชุมคณะกรรมการบริษัทเมื่อวันที่ 11 สิงหาคม 2559
โดยบริษัทมีมติอนุมัติแต่งตั้ง นายลูก้า โรวีด้า เป็นประธานคณะกรรมการ และรักษาการประธานเจ้าหน้าที่บริหาร ขณะที่มีมติแต่งตั้ง นายอภิชาติ ปภาณภูวงศ์ เป็นกรรมการบริษัทมีผลวันที่ 15 สิงหาคม 2559 เป็นต้นไป
อนึ่ง นายบี เตชะอุบล เป็นประธานกรรมการบริษัท EIC และเป็นทายาทของตระกูลเตชะอุบล ซึ่งเป็นกลุ่มผู้ถือหุ้นใหญ่ และเป็นผู้บริหารบริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD
สำหรับโครงสร้างผู้ถือหุ้นใหญ่อันดับ 1-5 ของ EIC มีดังนี้
(ภาพรวมข้อมูลผู้ถือหุ้น ณ วันที่ 13/05/2559)